open-index/open-wikipedia-markdown huggingface dataset:
სართავი ჯარა

მინი|250პქ|სართავი ჯარა
**სართავი ჯარა** — ხალხური ყოფა-ცხოვრების ნივთი, რომლის საშუალებით ძაფებს რთავდნენ. როდესაც ოსტატი სატერფულს აჭერს, ხელსაწყოს საინტერესო მექანიზმს ამუშავებს, ბორბალი და კოჭი ტრიალს იწყებს, ძაფი იჭიმება და წვრილდება.

სართავი ჯარა სავარაუდოდ ინდოეთის ტერიტორიაზე შექმნეს და უკვე XIV საუკუნეში ევროპაშიც გაჩნდა, მანამდე კი ძაფებს ევროპაში თითისტარის დახმარებით რთავდნენ.

## სართავი ჯარა ქართულ კულტურაში 
### დასავლეთი და მთიანი საქართველო 
თუშეთში სართავ ჯარას **ჯარანს** ეძახიან, ხოლო სამცხეჯავახურ მეტყველებაში ჯარას შევხვდებით **ჭახრაკის** სახელით. 

ქართული ჯარას მთავარ ნაწილს შეადგენდა ფრთიანი ბორბალი, მორგვი, მასზე წამოდებული იყო ლამბი. ძაფის სართავ-საძახი თითისტარი - ჯარა-ტარი ბორბლის წინ გარდიგარდმო დოლებში იყო ჩასმული. 

თუშეთში ჯარას სამი ტიპი იყო: 

* თბეებიანი;
* ბორბლიან-ფერსოიანი;
* მირგვალი, მრგვალი.

ხელით სატრიალებელი ჯარას გარდა არსებობდა წყლით სატრიალებელი ჯარაც. ჯარა სართავ-საძახად ფართოდ იყო გავრცელებული საქართველოს ბარისა და მთის მოსახლეობაში ( ხევსურეთი, მთიულეთ-გუდამაყარი, მესხეთი, იმერეთი)

### აღმოსავლეთი საქართველო 
აღმოსავლეთი საქართველოს ბარის რეგიონებში სართავ ჯარას, ძირითადად, აბრეშუმის ძაფის სართავ-საძახად იყენებდნენ და მას მანჯანიკს ეძახდნენ.

მანჯანიკი წარმოადგენს ორკაპა ჯოხს, მის საყრდენში ჩამაგრებული კოჭიდან ძაფი ჩარხის ტარის დატრიალებით ბორბალზე ეხვეოდა. მანჯანიკის მეორე სახეობაში ორკაპა ჯოხი და კოჭის საყრდენი ფიცარი მიწაში ცალ-ცალკე იყო ჩასმული. მესამე სახეობა შედგებოდა ბოძზე დადგმული ჩიხრიხის-ჩარხისა და ორკაპა ჯოხისგან, მასში გაყრილი კოჭითა და მასრით. ჩარხის დატრიალებით მასრიდან ძაფი გადადიოდა კოჭზე და ეხვეოდა მასზე. მანჯანიკის დაწინაურებული სახეობაა მანჯალიხი. მანჯანიკის ამ ტიპებიდან პირველი სამი კახეთში იყო გავრცელებული, მანჯალიხი კი - საინგილოში.

## გამოყენებული ლიტერატურა 
* ქართული მატერიალური კულტურის ეთნოგრაფიული ლექსიკონი

## რესურსები ინტერნეტში
* სართავი ჯარა (ვიდეო)

კატეგორია:ხელსაწყოები

* ჯარა ( ქართული მატერიალური კულტურის ეთნოგრაფიული ლექსიკონი)
* მანჯანიკი (ქართული მატერიალური კულტურის ეთნოგრაფიული ლექსიკონი)
ფლიგელ-ადიუტანტი

thumb|right|300px|ბულგარული დაცვის კავალერიის ოფიცრები (1903)
**ფლიგელ-ადიუტანტი** (გერმ. Flügeladjutant) — სამხედრო წოდება. თავდაპირველად, იმპერატორის, ფელდმარშალის და გენერალისიმუსის    ადიუტანტი ოფიცრის წოდებით. 

რუსეთის იმპერიაში XIX საუკუნის დასაწყისიდან 1917 წლამდე იყო საპატიო წოდება, რომელიც ენიჭებოდა მისი საიმპერატორო უდიდებულესობის სვიტის წევრ ოფიცრებს.

ფლიგელ-ადიუტანტები ატარებდნენ მუნდირს აქსელბანტით.

ფლიგელ-ადიუტანტის წოდება რუსეთის გარდა არსებობდა ასევე გერმანიაში, დიდ ბრიტანეთში, ბულგარეთში და ზოგიერთ სხვა ქვეყანაში.

## ლიტერატურა 
* Объяснение 25000 иностранных слов, вошедших в употребление в русский язык, с означением их корней". Михельсон А.Д., 1865
* Словарь иностранных слов, вошедших в состав русского языка". Павленков Ф., 1907
* Полный словарь иностранных слов, вошедших в употребление в русском языке". Попов М., 1907
* Словарь иностранных слов, вошедших в состав русского языка". Чудинов А.Н., 1910
* Шепелев Л. Е. Титулы, мундиры, ордена. Л., 1991

კატეგორია:სამხედრო წოდებები
ფრანსისკუ როდრიგეს ალვესი

**ფრანსისკუ დე პაულა როდრიგეს ალვესი** (; დ. 7 ივლისი, 1845, გუარატინგეტა, სან-პაულუ — გ. 16 იანვარი, 1919, რიო-დე-ჟანეირო, რიო-დე-ჟანეირო) — ბრაზილიელი პოლიტიკოსი. ბრაზილიის  მეხუთე პრეზიდენტი (1902-1906 წწ.).  1918 წელს აირჩიეს ბრაზილიის მეათე პრეზიდენტად მაგრამ, ჯანმრთელობის გაუარესების გამო ვერ შეძლო ფუნქციების შესრულება. ორიოდე თვეში გარდაიცვალა ესპანური გრიპისაგან.

## რესურსები ინტერნეტში 
* როდრიგეს ალვესის მთავრობა ბრაზილიის პრეზიდენტის ოფიციალურ საიტზე

## სქოლიო 
კატეგორია:ბრაზილიის პრეზიდენტები
კატეგორია:დაბადებული  7 ივლისი
კატეგორია:დაბადებული 1845]
კატეგორია:გარდაცვლილი  16 იანვარი
კატეგორია:გარდაცვლილი 1919
ალექსი I (ტრაპიზონი)

**ალექსი I დიდი კომნენოსი** (; დ. 1181, კონსტანტინოპოლი, ბიზანტია — გ. 1 თებერვალი, 1222,  ტრაპიზონი, ტრაპიზონის იმპერია) — ტრაპიზონის იმპერიის პირველი იმპერატორი 1204–1222 წწ. კომნენოსების დინასტიის დამაარსებელი. 

ალექსი იყო ბიზანტიის კარის სევასტოკრატორის მანუელ კომნენოსის და საქართველოს მეფის გიორგი III-ის ასულის რუსუდანის შვილი. 1185 წელს კონსტანტინოპოლში სახელმწიფო გადატრიალების შედეგად დაიღუპა მისი მამა და პაპა ანდრონიკე I, ალექსი და მისი ძმა დავითი საიდუმლოდ გადავიდნენ საქართველოში, სადაც უკვე მათი დეიდა თამარი მეფობდა. 1204 წელს ჯვაროსნების მიერ კონსტანტინოპოლის აღების შემდეგ ხელსაყრელი პოლიტიკური სიტუაცია კარგად გამოიყენა თამარ მეფემ და ტრაპიზონის იმპერია ჩამოაყალიბა, რომლის იმპერატორადაც თავისი დის შვილი ალექსი I აკურთხა. 

## წინაპრები
## ლიტერატურა 
*
* The Oxford Dictionary of Byzantium, Vol. 1, NY-Oxford, 1991, გვ. 63

## რესურსები ინტერნეტში 
* Fondation for Medieval Genealogy : ტრაპიზონის იმპერატორები.

კატეგორია:ტრაპიზონის იმპერატორები
კატეგორია:დაბადებული 1181
კატეგორია:გარდაცვლილი 1 თებერვალი
კატეგორია:გარდაცვლილი 1222
ანდრონიკე I (ტრაპიზონი)

**ანდრონიკე I გიდონი** (;  გ. 1235,  ტრაპიზონი, ტრაპიზონის იმპერია) — ტრაპიზონის იმპერიის მეორე იმპერატორი 1222–1235 წწ. კომნენოსების დინასტიის წარმომადგენელი. ალექსი I-ის სიძე. 

## ბიოგრაფია
თანამედროვეების მიხედვით ანდრონიკე იყო „ძალიან შორსმჭვრეტელი და კარგად ერკვეოდა სამხედრო საქმეებში.“ კონიის სულთნის ქეი-ქაუსის წინააღმდეგ ომში ანდრონიკემ დამარცხა თურქების არმია, შეიჭრა მათ დედაქალაქში და ტყვედ ჩაიგდო თავად სულთანი. ამ გამარჯვების შედეგდ სასულთნოსთან დადო ძალზედ ხელსაყრელი ხელშეკრულება, რომლის მიხედვითაც ტრაპიზონის იმპერია გახდა დამოუკიდებელი თურქებისაგან. მაგრამ მათი დამოუკიდებლობა მხოლოდ 1230 წლამდე გაგრძელდა.  ამ დროს ხვარაზმის შაჰის ჯალალედინის არმია შეიჭრა ანატოლიის ტერიტორიაზე და იმპერატორმა გადაწყვიტა დაედო სამოკავშირეო ხელშეკრულება მასთან კონიის სასულთნოს საწინააღმდეგოდ. ეს ალიანსი წარუმატებელი აღმოჩნდა. ხორეზმელთა არმია, რომლის შემადგენლობაში ტრაპიზონელებიც შედიოდნენ, 1230 წელს თურქებთან ახლატის ბრძოლაში დამარცხდა. ანდრონიკე იძულებული იყო კვლავ კონიის სასულთნოს დამორჩილებოდა. ამ ამბებიდან რამდენიმე წელიწადში იგი გარდაიცვალა მისი მემკვიდრე გახდა ალექსი I-ის შვილი იოანე I. 

## ლიტერატურა
*
* The Oxford Dictionary of Byzantium, Vol. 1, NY-Oxford, 1991

## რესურსები ინტერნეტში
* Fondation for Medieval Genealogy : ტრაპიზონის იმპერატორები

კატეგორია:ტრაპიზონის იმპერატორები
კატეგორია:გარდაცვლილი 1235
კატეგორია:დაბადების წელი უცნობია
იოანე I (ტრაპიზონი)

**იოანე I აქსუხოსი დიდი კომნენოსი** (; დ. ? – გ.1238,  ტრაპიზონი, ტრაპიზონის იმპერია) — ტრაპიზონის იმპერიის მესამე იმპერატორი 1235–1238 წწ. კომნენოსების დინასტიის წარმომადგენელი. ალექსი I-ისა და თეოდორა აკსუხინას უფროსი შვილი. მამის გარდაცვალების დროს, 1222 წელს არასრულწლოვანი იყო და სამეფო ტახტი მისმა დის ქმარმა ანდრონიკე I-მა დაიკავა, რომლის გარდაცვალების შემდეგ, 1235 წელს, საიმპერატორო ტახტი მის ხელში გადავიდა.  მეფობდა სამი წლის მანძილზე. გარდაიცვალა ჩოგბურთის თამაშის დროს. მისი შვილი მონასტერში მოღვაწეობდა, ამიტომ ტახტზე ადის ალექსი კომნენოსის უმცროსი შვილი მანუელ I. 

## ლიტერატურა
*
* The Oxford Dictionary of Byzantium, Vol. 1, NY-Oxford, 1991.

## რესურსები ინტერნეტში
* Fondation for Medieval Genealogy : ტრაპიზონის იმპერატორები

კატეგორია:ტრაპიზონის იმპერატორები
კატეგორია:გარდაცვლილი 1238
მანუელ I (ტრაპიზონი)

**მანუელ I დიდი კომნენოსი** (;დ. 1218, ტრაპიზონი, ტრაპიზონის იმპერია –  გ. მარტი, 1263,  ტრაპიზონი, ტრაპიზონის იმპერია) — ტრაპიზონის იმპერიის მეოთხე იმპერატორი 1238–1263 წწ. კომნენოსების დინასტიის წარმომადგენელი. ალექსი I-ის უმცროსი შვილი. მისი იმპერატორობის დროს, 1243 წელს, გაჩნდა დიდი ხანძარი ტრაპიზონში. მანუელმა მოჭრა მონეტა, რომელიც „კირმანაულის“ სახელით გავრცელებული იყო სამხრეთ და დასავლეთ საქართველოში.

## ოჯახი 
* პირველი ცოლი: 1235-დან  **ანა ქსილალოია** (გ. 1253-მდე)
** **ანდრონიკე II** (1236—1266), ტრაპიზონის იმპერატორი

* მეორე ცოლი: 1242/1245 **რუსუდან ქართველი** (მაისი 1223 — 1253)
** **თეოდორა** (გ. 1285 წლის შემდეგ), ტრაპიზონის იმპერატორი

* მესამე ცოლი: 1253 წლის შემდეგ  **ირინა სირიკაინა** (1238 — 1280)
** **გიორგი I** (გ. 1284 წლის შემდეგ), ტრაპიზონის იმპერატორი
** *გოგო* (1258/59 — 1280); ქმარი: 1273 წლიდან ცნობილი ქართული ოჯახის წარმომადგენელი
** *გოგო* (1260/61 — 1289); ქმარი: 1277 წლიდან  **დემეტრე II** ((1259 — 12 მარტი 1289), საქართველოს მეფე
** **იოანე II** (1262/1263 — 16 აგვისტო 1297), ტრაპიზონის იმპერატორი

## ლიტერატურა
*
* The Oxford Dictionary of Byzantium, Vol. 1, NY-Oxford, 1991, 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

## სქოლიო
კატეგორია:ტრაპიზონის იმპერატორები
კატეგორია:დაბადებული 1218
კატეგორია:გარდაცვლილი 1263
კატეგორია:კომნენოსები
კატეგორია:XIII საუკუნის ადამიანები
მუნდირი

მინი|მუნდირი
**მუნდირი** (, ფრანგ.-დან. monture, ), იგივეა, რაც *უნიფორმა* (ლათ. ერთგვაროვანი) — სტილით, თარგით, ქსოვილითა და ფერით ერთგვაროვანი სპეციალური, სამსახურეობრივი ტანსაცმელი. მუნდირი, ფორმა მისი მატარებლის ფუნქციის და ამა თუ იმ ორგანიზაციისადმი კუთვნილების სიმბოლოა. მუნდირი შეიძლება ჰქონდეს როგორც სამხედრო, ასევე სამოქალაქო ორგანიზაციებს.

მუნდირი, უნიფორმა აქვს პრაქტიკულად ყველა ქვეყნის შეიარაღებული ძალებს, პოლიციას, სახანძრო და საბაჟო სამსახურებს. ასევე შეიძლება ჰქონდეთ სამოქალაქო დაწესებულებატა წარმომადგენლებს, როგორებიც არიან რკინიგზელები, ფოსტალიონები, საზოგადოებრივი ტრანსპორტის მუშაკები, სამედიცინო დაწესებულებების მუშაკები და სხვა.

## ლიტერატურა 
* Алексушин Г.В. Партикулярная Россия. Самара: Издательство СЮИ МЮ РФ, 2001.
* Шепелев Л. Е. Титулы, мундиры, ордена. Л., 1991.
* Канник П. Военная униформа: Все страны мира. — СПб.: ООО "Издательство «Полигон», 2002
* Regina Henkel: *Corporate Fashion: Uniformen in Unternehmen*, Edition Ebersbach, 2009, ISBN 3869150017
* Elisabeth Hackspiel-Mikosch (Hrsg.), Stefan Haas (Hrsg.): *Die zivile Uniform als symbolische Kommunikation*, Franz Steiner Verlag, Stuttgart 2006, ISBN 978-3-515-08858-9

კატეგორია:ტანსაცმელი
ანდრონიკე II (ტრაპიზონი)

**ანდრონიკე II დიდი კომნენოსი** (;  დ. 1236,  ტრაპიზონი, ტრაპიზონის იმპერია – გ. 1266,  ტრაპიზონი, ტრაპიზონის იმპერია) — ტრაპიზონის იმპერიის მეხუთე იმპერატორი 1263–1266 წწ. კომნენოსების დინასტიის წარმომადგენელი. იმპერატორ მანუელ I-ისა და მისი პირველი ცოლის, ტრაპიზონელი აზნაურის, ანა ქსილალოიას უფროსი შვილი. მისი სამწლიანი მმართველობის დროს იმპერიამ დაკარგა სინოპი. ანდონიკეს გარდაცვალების შემდეგ  იმპერატორის ტახტზე ავიდა მისი ძმა გიორგი I კომნენოსი. 

## ლიტერატურა
*
* The Oxford Dictionary of Byzantium, Vol. 1, NY-Oxford, 1991, 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

კატეგორია:ტრაპიზონის იმპერატორები
კატეგორია:დაბადებული 1236
კატეგორია:გარდაცვლილი 1266
კატეგორია:XIII საუკუნის ადამიანები
დრაგინიანი

**დრაგინიანი** () — ქალაქი საფრანგეთში, პროვანსი-ალპები-ლაჟვარდოვან ნაპირში.

კატეგორია:საფრანგეთის ქალაქები
კატეგორია:პროვანსი-ალპები-ლაჟვარდოვანი ნაპირი
ალექსანდრე პუშკინის ბიუსტი თბილისში

**ალექსანდრე პუშკინის ბიუსტი თბილისში** — რუსი პოეტის, ალექსანდრე პუშკინის ბიუსტი, ქალაქ თბილისში, თავისუფლების მოედნის სიახლოვეს (მოქანდაკე ფ. ხოდოროვიჩი).

## ისტორია
მინი|მარცხნივ|სახლი ტფილისში, სადაც ცხოვრობდა ა. პუშკინი
1829 წელს ა. პუშკინი მოქმედ არმიაში გამგზავრებისას გაჩერდა თბილისში, სადაც მან დაჰყო ორი კვირა (26 მაისიდან 10 ივნისამდე). 60 წლის შემდეგ, იმ სახლის წინ, სადაც ის ცხოვრობდა, გადაწყდა პოეტის პატივსაცემად დაედგათ ბრინჯაოს ბიუსტი. 1905-1906 წლებში შენობა, რომელშიც პუშკინი ცხოვრობდა აიღეს, ხოლო მის მაგივრად ააშენეს ე. წ. პუშკინის პასაჟი. შენობას მოგვიანებით გაუკეთდა დაშენება. 

1890 წლის 15 თებერვალს თბილისის პოლიცმეისტერმა ლ. ა. როსინსკიმ ქალაქის საკრებულოს მიმართა ხელმომწერთა თხოვნით: 1) ალექსანდრე პუშკინის ძეგლისათვის გამოყოფილიყო ადგილი ერივანსკის მოედანზე მდებარე ბაღში, რომელსაც შემდგომში პუშკინის სკვერს დაარქმევდნენ, და 2) ალექსანდრე პუშკინის ბიუსტი ყოფილიყო სანქტ-პეტერბურგში მდებარე იმპერატორ ალექსანდრე I-ის ბიუსტის ანალოგი. ბიუსტის შესაქმნელად შეგროვდა 2281 რუბ. 05 კაპ. შემოთავაზება მიღებულ იქნა ქალაქის დუმის მიერ 1890 წლის 30 აპრილს, ხოლო პროექტი დამტკიცდა პეტერბურგში 1891 წლის 14 მარტს. 

პროექტი შესრულდა თავისუფალი მოქანდაკის — ფელიქს ხოდოროვიჩის მიერ თბილისში. შეთანხმებისამებრ, შესრულება 1891 წლის 1 ივნისს დაიწყო და 1891 წლის 19 ოქტომბერს დაამთავრა, რაზეც დაიხარჯა 2236 რუბლი. კონკრეტულად კი:
# კვარლცხლბეკი და ფუნდამენტი პორტლანდცემენტის საფუძველზე 975 რუბ. — კაპ. 
# ბიუსტი ჩამოსხმული მუქი ვენეციური ბრინჯაოსაგან 900 რუბ. — კაპ.
# ლირა, გვირგვინი და ლენტები იმავე ბრინჯაოსაგან 280 რუბ. — კაპ. 
# ყვითელი სპილენძისაგან ჩამოსხმული ასოები (27 ცალი) 81 რუბ. — კაპ.

ბიუსტი ჩამოასხეს პეტერბურგში კ. ვერფელის ქარხანაში. პიედესტალი კი თბილისში ქუთაისური წითელი და ნაცრისფერი ფერის კვადრებით დამუშავდა ვინჩენცო პალაჯის სახელოსნოში. პიედესტალზე დაგეგმილი იყო ორი წარწერა:

წინა მხარეს -  
ზურგის მახრეს -  
მაგრამ შემდგომ წარწერები ამოიღეს და და დარჩა სახელი, გვარი და მამის სახელი, რომელიც ასევე არ ჩაეტია და სახელი და მამის სახელი ჩაანაცვლეს ინიციალებით А . С. 

1892 წლის 25 მაისს მოხდა ძეგლის საზეიმო გახსნა.

Тифлисъ. Открытие памятника А С Пушкину 1.jpg
Тифлисъ. Открытие памятника А С Пушкину 2.jpg
Тифлисъ. Открытие памятника А С Пушкину 3.jpg
Puskin Bust Tbilisi.jpg

## იხილეთ აგრეთვე
* თბილისის ძეგლები

## ლიტერატურა
* Дѣло Тифлисской Городской Управы, 1-го Распорядительнаго отдѣленія, 1890 г., по описи № 31 „О сооруженію въ Тифлисѣ памятника Пушкину“

## ინტერენეტ რესურსი
* Памятникъ Пушкину въ Тифлисѣ

## სქოლიო
კატეგორია:თბილისის ძეგლები
კატეგორია:ალექსანდრე პუშკინის ძეგლები
ჯორჯიან ეარვეისი

მინი|Boeing 737-700
მინი|Boeing 737-500 
**ჯორჯიან ეარვეისი** (2004 წლამდე *აირზენა*) — ქართული კერძო ავიაკომპანია, რომელიც თბილისის საერთაშორისო აეროპორტიდან ახორციელებს რეისებს ევროპისა და ახლო აღმოსავლეთის ქვეყნების მიმართულებით.

## ისტორია 
ავიაკომპანია "აირზენა" დაარსდა 1993 წლის სექტემბერში. თავდაპირველად ავიაკომპანია ახორციელებდა ჩარტერულ რეისებს არაბთა გაერთიანებული საამიროებში, იტალიაში,  ჩინეთში, ეგვიპტეში, ინდოეთში, სირიაში და ასევე რეგულარულ რეისებს ავსტრიაში (ვენაში).

1999 წელს „აირზენა“ გახდა საქართველოს ფლაგმანური ავიაგადამზიდველი.

2004 წელს აგვისტოში, ავიაკომპანიამ სახელწოდება  „**ჯორჯიან ეარვეის**“-ით შეცვალა, თუმცა, „აირზენა“ ჯერ კიდევ ფართოდ გამოიყენება, როგორც საფირმო ბრენდი.

2000 წლის პირველ ნახევარში, ავიაკომპანიის ხელმძღვანელობამ მიიღო გადაწყვეტილება ავიაპარკის განახლების შესახებ და ლიზინგით აიღო კომპანია „Hapag-Lloyd“-გან ორი BOEING 737-500 ტიპის თვითმფრინავი. ეს იყო პირველი შემთხვევა, როდესაც ქართულმა ავიაკომპანიამ დასავლური წარმოების საჰაერო ხომალდების ექსპლუატაცია დაიწყო. მას შემდეგ „აირზენა“ მუდმივად ზრუნავს ავიაპარკის განვითარებაზე და განახლებაზე.

## დღეისთვის
„ჯორჯიან ეარვეისი“ არის კერძო კომპანია, რომელიც აღჭურვილია თანამედროვე საშუალო დიაპაზონის Boeing 737, Boeing 767 და CRJ თვითმფრინავებით. ავიაკომპანიის საქმიანობა ფოკუსირებულია მგზავრების და ტვირთის უსაფრთხო და საიმედო საჰაერო გადაყვანა-გადაზიდვაზე და მაღალი დონის მომსახურებაზე.

ქ.თბილისის საერთაშორისო აეროპორტი წარმოადგენს ავიაკომპანიის საბაზო აეროპორტს.

ავიაკომპანია „ჯორჯიან ეარვეისის“ დამფუძნებელია თამაზ გაიაშვილი. გენერალური დირექტორია გივი დავითაშვილი.

## უსაფრთხოება 
2010 წელს „ჯორჯიან ეარვეისი“ IATA -ს (საჰაერო ტრანსპორტის საერთაშორისო ასოციაციის) წევრი გახდა.

IATA-ში გაწევრიანებამდე ავიაკომპანიაში IATA-ს საექსპლუატაციო უსაფრთხოების აუდიტი (IOSA) ჩატარდა. ყველა IATA-ს წევრი ავიაკომპანია ექვემდებარება შემოწმებას ფრენის უსაფრთხოების სტანდარტების დაცვის მიმართულებით.

IOSA პროგრამა საერთაშორისოდ აღიარებული და მიღებული შეფასების სისტემაა, რომლის მიზანია ავიაკომპანიის ოპერატიული მართვისა და კონტროლის სისტემების შეფასება.

IOSA-ს პროგრამის მიხედვით, ავიაკომპანია შემოწმებას ექვემდებარება შემდეგ სფეროებში:
* კორპორატიული ორგანიზება და მართვა
* საფრენოსნო უსაფრთხოება
* ოპერატიული კონტროლი / ფრენების განლაგება
* თვითმფრინავის საინჟინრო და ტექნიკური მომსახურების უზრუნველყოფა
* სალონის უსაფრთხოება
* თვითმფრინავის მიწისზედა მომსახურება
* ტვირთის გადაზიდვა
* ოპერატიული საავიაციო უშიშროება

ავიაკომპანიის საქმიანობა უსაფრთხოების მიმართულებით რჩება კომპანიის უმაღლეს პრიორიტეტად. IOSA სტანდარტებთან და სახელმძღვანელო მითითებებთან შესაბამისობა, ავიაკომპანიის ყველა ძირითადი სფეროს უსაფრთხოდ და უფრო მაღალი ეფექტურობით ფუნქციონირების გარანტია.

2008 წლიდან, ავიაკომპანიამ  წარმატებით გაიარა სამი IOSA-ს აუდიტი. ბოლო სერტიფიცირება მოხდა 2012 წელს ოქტომბერში და ძალაში იყო 2017 წლის მარტამდე.

## ავიაპარკი 
## რესურსები ინტერნეტში 
* ოფიციალური საიტი
* Facebook-ის გვერდი

## სქოლიო
კატეგორია:საქართველოს ავიაკომპანიები
გიორგი I (ტრაპიზონი)

**გიორგი დიდი კომნენოსი** (;  დ. დაახლ. 1255,  ტრაპიზონი, ტრაპიზონის იმპერია – გ. 1284 წლის შემდეგ) — ტრაპიზონის იმპერიის მეექვსე იმპერატორი 1266–1280 წწ. კომნენოსების დინასტიის წარმომადგენელი. იმპერატორ მანუელ I-ისა და მისი მესამე ცოლის, ტრაპიზონელი აზნაურის, ირინა სირიკაინას უფროსი შვილი. ტრაპიზონის იმპერატორი გახდა უფროსი ძმის, ანდრონიკე II-ის  გარდაცვალების შემდეგ. 

## ბიოგრაფია
თავისი მმართველობის დროს გიორგი ატარებდა ანტიარისტოკრატიულ პოლიტიკას. გარდა ამისა მან კავშირი დაამყარა კარლ ანჟუელთან და ბიზანტიელ უნიის მოწინააღმდეგეებთან ბიზანტიის იმპერატორ მიხეილ VIII-ის წინააღმდეგ. ასევე უარი უთხრა სპარსეთში მონღოლების მმართველს აბაღას სამხედრო დახმარებაზე ეგვიპტელი მამლუქების წინააღმდეგ. გიორგი კომნენოსმა ილაშქრა თურქ-სელჩუკების წინააღმდეგ, რომლებიც არბევდნენ იმპერიის სასაზღვრო მხარეებს. ტავრეზიონის მთებში მთავრებმა და სარდლებმა მას უღალატეს და ჩავარდა ტყვედ. ტახტი კი დაიკავა მისმა უმცროსმა ძმამ იოანე II-მ. გიორგიმ თავისუფლება 1282 წელს, აბაღას სიკვდილის შემდეგ მიიღო. 1284 წელს გიორგის ჰქონდა ტახტის დაბრუნების მცდელობა, მაგრამ მისი მომხრეები დამარცხდნენ და თავს აფარებდნენ მთებში. 1284 წლის შემდეგ მისი ბედის შესახებ აღარაფერია ცნობილი. 

## ლიტერატურა
* The Oxford Dictionary of Byzantium, Vol. 1, NY-Oxford, 1991, 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

კატეგორია:ტრაპიზონის იმპერატორები
კატეგორია:დაბადებული 1255
კატეგორია:XIII საუკუნის ადამიანები
კატეგორია:დამხობილი მონარქები
Blind Guardian

**Blind Guardian** (ქართ. „ბრმა გუშაგი“)  — გერმანული როკ-ჯგუფი, რომელიც 1984 წელს, ქალაქ კრეფელდში შეიქმნა.

ჯგუფის სიმღერის ტექსტები, რომელთაც ვოკალისტი ჰანს იურგენ კიურში ქმნის, ძირითადად დაფუძნებულია ჯ. რ. რ. ტოლკინის, მაიკლ მურკოკის, სტივენ კინგის ფანტასტიკურ ნაწარმოებებზე, ასევე სხვადასხვა ხალხების მითებსა და ლეგენდებზე. 1998 წლის ალბომი Nightfall in Middle-Earth მთლიანად დაფუძნებულია ტოლკინის სილმარილიონზე.

Blind Guardian უნიკალური ჯგუფია იმ მხრივ, რომ 1987-2005 წლებში შემადგენლობა არ შეცვლილა. მასში შედიოდნენ: ჰანს იურგენ კიურში (ვოკალისტი და 1998 წლამდე ბას-გიტარისტი), ანდრე ოლბრიხი და მარკუს ზიპენი (გიტარისტები) და დრამერი ტომენ შტაუხი. 2005 წელს შტაუხმა ჯგუფი დატოვა და მის ნაცვლად ფრედერიკ ემკე მოვიდა

## დისკოგრაფია
;სტუდიური ალბომები
**Battalions of Fear* (1988)
**Follow the Blind* (1989)
**Tales from the Twilight World* (1990)
**Somewhere Far Beyond* (1992)
**Imaginations from the Other Side* (1995)
**Nightfall in Middle-Earth* (1998)
**A Night at the Opera* (2002)
**A Twist in the Myth* (2006)
* *At the Edge of Time* (2010)
**Beyond the Red Mirror* (2015)
**Legacy of the Dark Lands* (2019)
**The God Machine* (2022)

## რესურსები ინტერნეტში 
*ოფიციალური საიტი
*Blind Guardian საიტზე MySpace
* Blind Guardian საიტზე Encyclopaedia Metallum  
* დისკოგრაფიები და რეცენზიები საიტზე Darkside

კატეგორია:სპიდ მეტალ ჯგუფები
კატეგორია:გერმანული პაუერ მეტალ ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
ანთრაქსი (მრავალმნიშვნელოვანი)

სიტყვა **ანთრაქსი** შესაძლოა აღნიშნავდეს:

*ანთრაქსი — დაავადება, იგივე ციმბირის წყლული, ჯილეხი.
*ანთრაქსი — ამერიკული თრეშ მეტალ ჯგუფი.
*ანთრაქსი — ინგლისული ანარქო-პანკ ჯგუფი.
ტუმუკუმაკუს ეროვნული პარკი

**ტუმუკუმაკუს ეროვნული პარკი** – ეროვნული პარკი, მდებარეობს ჩრდილო-დასავლეთ ბრაზილიაში, ამაზონის აუზში, ამაპას შტატის ტერიტორიაზე. ესაზღვრება საფრანგეთის გვიანას და სურინამს. 

ბრაზილიის მთავრობისა და ბუნებრივი რესურსების მსოფლიო ფონდის **(WWF)** თანამშრომლობით, 2002 წლის 23 აგვისტოს გამოაცხადდა ეროვნულ პარკად.

ტერიტორია მოიცავს 38,874 კმ²-ს, რითიც წარმოადგენს მსოფლიოს უდიდეს ტროპიკული ტყეების ეროვნულ პარკს. ის უფრო დიდია ვიდრე მთელი ბელგია. თუ მას დავუმატებთ მის მოსაზღვრე გვიანის ამაზონის ეროვნულ პარკსაც, რომელიც საფრანგეთის გვიანაში მდებარეობს მაშინ მათი საერთო ფართობი აღწევს 59174 კმ²-ს. ეს არის დაუსახლებელი ტერიტორია და აქვს დიდი ეკოლოგიური ღირებულება. განსაკუთრებით მისი ცხოველთა სამყაროს მრავალფეროვნებით, თევზეულობით, და ენდემური ფრინველების სახეობებით. ის არის იაგუარების, პრიმატების, წყლის კუების, არწივების და მღრღნელების გავრცელების არეალი.

ბრაზილიის ამაპას შტატის უმაღლესი მწვერვალი (701 მ.) მდებარეობს ამ პარკში.

## იხილეთ აგრეთვე 
* ბრაზილიის ეროვნული პარკების სია
* ბრაზილიის გეოგრაფია
* გვიანის ამაზონის ეროვნული პარკი

## სქოლიო 
## რესურსები ინტერნეტში 
* ამაზონიის მაცხოვრებლები
* ტუმუკუმაკუს ეროვნული პარკის მთები 

კატეგორია:ბრაზილიის ეროვნული პარკები
კატეგორია:2002 წელს დაარსებული დაცული ტერიტორიები
ბრაზილიის გერბი

thumb|250px|ბრაზილიის გერბი
**ბრაზილიის გერბი** – ბრაზილიის სახელმწიფოებრივი სიმბოლო. შეიქმნა 1889 წლის 19 ნოემბერს, ბრაზილიის რესპუბლიკის შექმნიდან 4 დღის შემდეგ. 

გერბი შედგება ცენტრალური ემბლემისგან, რომელიც შემოსაზღვრულია ბრაზილიის ორი უმნიშვნელოვანესი კულტურის - ყავის (მარცხნივ) და თამბაქოს ტოტებისაგან.

ცენტრში, ლურჯ წრეში, გამოსახულია თანავარსკვლავედი სამხრეთის ჯვარი. ლურჯი წრის გარშემო გამოსახული 27 ვარსკვლავი აღნიშნავს ბრაზილიის 26 შტატსა და 1 ფედერალურ რაიონს.

ლურჯი ლენტის პირველ ხაზზე დაწერილია ბრაზილიის ოფიციალური სახელწოდება (República Federativa do Brasil - ბრაზილიის ფედერაციული რესპუბლიკა), ხოლო მეორე ხაზზე ფედერაციული რესპუბლიკის შექმნის თარიღი (1889 წლის 15 ნოემბერი). 

კატეგორია:ბრაზილიის ეროვნული სიმბოლოები
კატეგორია:სახელმწიფო გერბები
კატეგორია:გერბები ანბანის მიხედვით
ბრაზილიის სახელმწიფო ჰიმნი

**ბრაზილიის ეროვნული ჰიმნი**  – ბრაზილიის ეროვნული სიმბოლო, შეიქმნა 1822 წელს, ფრანსისკო მანულ და სილვას მიერ. 1922 წლამდე არსებობდა ჰიმნის ტექსტის ორი არაოფიციალური ფორმულირება. ამ საკითხს წერტილი დაესვა 1922 წელს, პრეზიდენტ ეპიტასიუ პესოას დეკრეტით, რომელმაც ოფიციალურად  დაამტკიცა ოსორიო დიკ-ესტრადას მიერ 1909 წელს შექმნილი ტექსტი, რომელშიც შეტანილ იქნა რამდენიმე ცვლილება.

კატეგორია:ეროვნული ჰიმნები
კატეგორია:ბრაზილიის ეროვნული სიმბოლოები
ბრაზილიის დროშა

**ბრაზილიის დროშა** — ბრაზილიის სახელმწიფო სიმბოლო გერბსა და ჰიმნთან ერთად. შეიცავს დიდ მწვანე მინდორს, რომლის ცენტრშიც მოთავსებულია ყვითელი რომბი. ყვითელი რომბის შიგნით მოთავსებულია ლურჯი წრე, რომელშიც გაბნეულია 27 სხვადასხვა ზომის ხუთქიმიანი ვარსკვლავი, რომლებიც გამოსახავენ სამხრეთ ნახევარსფეროს ხუთ სხვადასხვა თანავარსკვლავედს. ლურჯ წრეს გასდევს თეთრი ლენტი, რომელზეც მწვანე ასოებით აწერია ბრაზილიის ეროვნული დევიზი: *Ordem e Progresso* (*წესრიგი და განვითარება*).
მინიატიურა|მარცხნივ|დროშის კონსტრუქცია და პროპორციები
თანამედროვე დროშა მიიღეს 1889 წლის 19 ნოემბერს. ძირითადი კონცეფცია ეკუთვნის რაიმუნდო ტეშეირა მენდესს, მიგელ ლემოსსა და მანუელ ფერეირა მენდესთან ერთად. ნახატი შეასრულა დესიო ვილიარესმა. დროშის ამჟამინდელმა ვარიანტმა, თავდაპირველთან შედარებით განიცადა რამდენიმე მცირე ცვლილება. საბოლოო ცვლილება შეიტანეს 1992 წლის 12 მაისს.

## იხილეთ აგრეთვე 
* ბრაზილიის გერბი
* ბრაზილიის ჰიმნი
* სამხრეთ ამერიკის დროშები

## რესურსები ინტერნეტში 
* ბრაზილიის დროშა 

კატეგორია:ბრაზილიის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით
ანთრაქსი (ჯგუფი)

**ანთრაქსი** () — ამერიკული თრეშ მეტალ-ჯგუფი, დაარსებული 1981 წელს ქალაქ ნიუ-იორკში, აშშ. ჯგუფი ერთ-ერთი ყველაზე პოპულარული იყო 1980-იანი წლების თრეშ მეტალ სცენაზე. როდესაც თრეშ მეტალმა გაიჩინა ბევრი მიმდევარი, შუა და გვიან 1980-იანებში, ანთრაქსი შეტანილი იქნა *თრეშ მეტალის დიდ ოთხეულში* მეტალიკის, Megadeth-ისა და სლეიერის გვერდით.

## დისკოგრაფია 
* *Fistful of Metal* (1984)
* *Spreading the Disease* (1985)
* *Among the Living* (1987)
* *State of Euphoria* (1988)
* *Persistence of Time* (1990)
* *Sound of White Noise* (1993)
* *Stomp 442* (1995)
* *Volume 8: The Threat Is Real* (1998)
* ''Return of the Killer A's* (1999)
* *We've Come for You All* (2003)
* *Worship Music* (2011)
**For All Kings'' (2016)

## ჯგუფის წევრები 
### ამჟამინდელი წევრები 
* სკოტ იანი&nbsp;— რიტმური გიტარა, შემცვლელი ვოკალი (1981 წლიდან–დღემდე)
* ჩარლი ბენატე&nbsp;— დრამები (1983 წლიდან–დღემდე)
* ჯოი ბელადონა&nbsp;— მთავარი ვოკალი (1984–1992, 2005–2007, 2010 წლიდან–დღემდე)
* ფრენკ ბელო&nbsp;— ბას გიტარა, ბეკ-ვოკალი (1984–2004, 2005 წლიდან–დღემდე)
* რობ ცაგიანო&nbsp;— მთავარი გიტარა (2001–2005, 2007 წლიდან–დღემდე)

### ყოფილი წევრები 
;მთავარი ვოკალი
* ჯონ კონელი (1981)
* დირკ კენედი (1981)
* ჯეისონ როზენფელდი (1981–1982)
* ნილ ტურბინი (1982–1984)
* მეტ ფელონი (1984)
* ჯონ ბუში (1992–2005, 2009–2010)
* დენ ნელსონი (2007–2009)
;დრამები
* დეივ უეისი (1981)
* გრეგ დანგელო (1981–1983)

;მთავარი გიტარა
* დენი ლილკერი (1981)
* გრეგ უოლსი (1981–1983)
* ბობ ბერი (1983)
* დენ სპიტზი (1983–1995, 2005–2007)
* პოლ კრუკი (1995–2001)
* დეივ საბო (2000)
;ბას გიტარა
* კენი კუშნერი (1981)
* პოლ კანი (1981)
* დენი ლილკერი (1981–1984)
* ჯოი ვერა (2004–2005)

## რესურსები ინტერნეტში 
* ოფიციალური საიტი
* ინტერვიუ დენ ნელსონთან და ჯოი ზ-სთან 
## სქოლიო 
კატეგორია:ამერიკული ჯგუფები
კატეგორია:მძიმე მეტალ ჯგუფები
კატეგორია:თრეშ მეტალ ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:ანთრაქსი (ჯგუფი)
კატეგორია:სპიდ მეტალ ჯგუფები
კატეგორია:1981 წელს ჩამოყალიბებული ჯგუფები
ვაიანა

**ვაიანა** — კარიბის ხალხების წარმომადგენელი ტომი. ცხოვრობენ გვიანის ზეგნის სამხრეთ-აღმოსავლეთ ნაწილში, ტერიტორიაზე რომელიც განაწილებულია ბრაზილიას, სურინამსა და საფრანგეთის გვიანას შორის. 1980 წელს, როდესაც მოხდა ბოლო აღწერა, ვაიანის ტომი შედგებოდა დაახლოებით 1500 ადამიანისგან. მათგან 150 ცხოვრობდა ბრაზილიაში, 400 სურინამში და 1000 საფრანგეთის გვიანაში - მდინარე მარონის გასწვრივ. დაახლოებით მათი ნახევარი საუბრობდა მშობლიურ ენაზე.

## გალერეა 

Image:Guyane 0001.jpg|
Image:Guyane 0002.jpg|
Image:Guyane 0005.jpg|
Image:Guyane 0006.jpg|
Image:Guyane 0007.jpg|
Image:Guyane 0008.jpg|
Image:Guyane 0009.jpg|
Image:Guyane 0010.jpg|
Image:Guyane 0011.jpg|
Image:Guyane 0016.jpg|
Image:Guyane 0017.jpg|
Image:Guyane 0018.jpg|
Image:Guyane 0019.jpg|
Image:Guyane 0020.jpg|
Image:Guyane 0022.jpg|
Image:Guyane 0024.jpg|

## რესურსები ინტერნეტში 
* 
**მსოფლიო კულტურის ენციკლოპედია*, ISBN 0-8161-1814-2.

კატეგორია:ბრაზილიის დემოგრაფია
კატეგორია:სურინამის დემოგრაფია
კატეგორია:საფრანგეთის გვიანა
კატეგორია:ეთნიკური ჯგუფები
ნი2

**ნი2** (ნი2 ჯგუფი, ნი2 ნიუსი - *იშიფრება როგორც ნიორი)* - ინტერნეტ "არტ ჯგუფი." დაარსდა 2008 წლის 7 მაისს.

## ადრეული ეტაპი
2009 წლის 7 მაისს, ქართველი ბლოგერების, დოდი ხარხელის (Dodka ) და საბა ლეკვეიშვილის (Bas ) მიერ დაარსდა ბლოგი ნი2 ნიუსი (ni2news). ბლოგი შეიქმნა ამერიკული ონიონ ნიუსის კალკის სახით და იწერებოდა იუმორისტული და სადეზინფორმაციო სტატიები ქართული პოლიტიკის, საზოგადოების, კულტურის და სხვა სფეროების შესახებ. საწყის ეტაპზე ნი2 ნიუსის ბლოგს მხოლოდ ორი ავტორი ჰყავდა, შემდეგში მას შეუერთდნენ სხვა ავტორებიც: მირიან ტორონჯაძე (Bigcrow, ყვავა ), ნიკა ესებუა (Leonard Shelby ), ვახტანგ ელერდაშვილი (Linguistuss ) და თორნიკე გეწაძე (2kija ).

## შემდგომი განვითარება
2009 წლის განმავლობაში ჯგუფთან აქტიური თანამშრომლობა შეწყვიტეს დოდი ხარხელმა, ვახტანგ ელერდაშვილმა და ნიკა ესებუამ.

2009 წლის სექტემბრიდან ნი2 ჯგუფმა დაიწყო ვიდეო არტების წარმოებაც 
შეიქმნა ჯგუფის "ფან ფეიჯი" Facebook-ზე  რომელშიც გაწევრიანებულია 1700-ზე მეტი ადამიანი.

2009 წლის 3 დეკემბრიდან ჯგუფის ოფიციალური საიტი გახდა ni2.ge 

## წევრები
### ამჟამინდელი წევრები
*საბა ლეკვეიშვილი (თანადამფუძნებელი)
*მირიან ტორონჯაძე
*თორნიკე გეწაძე
### წევრები სხვადასხვა დროს
*დოდი ხარხელი (თანადამფუძნებელი)
*ვახტანგ ელერდაშვილი
*ნიკა ესებუა

## სქოლიო 
## რესურსები ინტერნეტში
*ოფიციალური საიტი 
*ჯგუფის პეიჯი Facebook-ზე
*ჯგუფის ოფიციალური არხი ტვიტერზე
*ჯგუფის ოფიციალური არხი იუტუბზე

კატეგორია:ქართული იუმორისტული ვებ-გვერდები
კატეგორია:ქართული საინფორმაციო სააგენტოები
კატეგორია:იუმორისტული ჯგუფები
კატეგორია:ბლოგები
კატეგორია:ქართული ბლოგები
შიოლა ღუდუშაური

[მინი|მარჯვნივ|შიოლა ღუდუშაურის ძეგლი [სნო|სნოში.]]
**შიოლა ღუდუშაური** — XVII საუკუნის I ნახევრის მოხევე. აღმოსავლეთ საქართველოს მთის ფოლკლორიდან ცნობილია, როგორც ხევზე გაბატონების მოსურნე, რისთვისაც თემმა ის მოკლა.

ხევსა და ხევსურეთში გავრცელებული ხალხური ლექსებისა და თქმულებების მიხედვით, სიმამაცითა და სისასტიკით ცნობილი შიოლა ღუდუშაური ზურაბ არაგვის ერისთავს შეკავშირებია ხევზე გაბატონების მიზნით, აზნაურობა მიუღია, სნოში ციხე აუგია და აჩხოტის ბატონად დამჯდარა. ღუდუშაურის ბატონობით და მის მიერ დაწესებული ბეგარით შეწუხებულმა მოხევეებმა შიოლასთან დაახლოებული ხევსური სოფელ ქმოსტიდან, სახელად მთრეხელი, მოისყიდეს და აღზევებული თანამეთემე მოაკვლევინეს. ღუდუშაურების მდევარი მთრეხელს სოფელ ახალციხეში წამოეწია. მკვლელი შიოლას დამ შეიფარა, მაგრამ ღუდუშაურებმა იგი მოკლეს. 

ღუდუშაურების გვარის ზოგიერთი წარმომადგენელი (მათ შორის, კათოლიკოს-პატრიარქი ილია II) შიოლაშვილებად იწოდა. გადმოცემით ეს გვარსახელი შიოლას უკავშირდება. ფოლკლორული ცნობები შიოლას შესახებ თავიანთ შემოქმედებაში გამოიყენეს ალექსანდრე ყაზბეგმა (დაუმთავრებელი მოთხრობები  „შიოლა ღუდუშაური“ და „ნინო“) და გურამ დოჩანაშვილმა („აჩხოტელების ბატონი“, 1967).  

## ლიტერატურა
* ხევი / სერგი მაკალათია. - ტფ., 1934. – გვ. 42-43;
* მოხევეები და ბატონყმობა // ხევი და მოხევეები / გ. ქერაშვილი. - თბ., 2012. – გვ.52-56;
* ქართული ხალხური პოეზია : ხევსურული / აკაკი შანიძე ; რედ.: მ. შანიძე, ა. არაბული ; გამომც. რედ. ც. ჯიშკარიანი ; ივ. ჯავახიშვილის სახ. თბ. სახელმწ. უნ-ტი.. - [მე-გამოცემა]. - თბ., 2009. – გვ. 337.

კატეგორია:XVII საუკუნის ქართველები
კატეგორია:ქართველი დიდებულები
შ
არჩეულის ეგნატე ნინოშვილის მუზეუმი

**არჩეულის ეგნატე ნინოშვილის მუზეუმი** — მუზეუმი ლანჩხუთის მუნიციპალიტეტის სოფელ არჩეულში. კულტურული მემკვიდრეობის ძეგლი.

ოფიციალურად გაიხსნა 1950 წლის 18 იანვარს ცნობილი ქართველი მწერლის ეგნატე ნინოშვილის პატივსაცემად. მუზეუმი შედგება ოთხი საგამოფენო დარბაზისაგან. პირველ დარბაზში ნინოშვილის ბავშვობის წლების ამსახველი განყოფილებაა. მეორე დარბაზში გამოფენილია მწერლის მიერ არალეგალური ცხოვრების პირობებში შექმნილი რომანის „ჯანყი გურიაში“  ილუსტრაციები. მესამე დარბაზში ეგნატესა და ნადასი კალანდაძის უიღბლო სიყვარულის ამსახველ ამბებს მოგვითხრობს, რომლის შესახებაც მწერალმა მოგვითხრო თავის ნაწარმოებში „ქრისტინე“. მეოთხე დარბაზი მთლიანადაა მიძღვნილი თემისადმი: „ეგნატე და თანამედროვეობა“. 

ამჟამად მუზეუმში დაცულია 6 ათასამდე ექსპონატი.

მუზეუმი განთავსებულია გურული ტიპის ოდა-სახლში. სახლი აგებულია წაბლის ხის მასალისაგან, ერთსართულიანია, შემდგარია ქვის ბოკონებზე, შედგება სამი ოთახისგან. შენობას ამშვენებს რიკულებიანი აივნები ხის კიბით, გადახურულია მარსელის კრამიტით, სამთავე ოთახში არის ბუხარი. სახლი საგვარეულო იყო, იგი ეკუთვნოდა ეგნატეს მამას, ბიძას და მამიდებს. ოთახები მოწყობილია მათი მემორიალური ნივთებით. სახლს გარშემო აკრავს ნაკრძალი ტყე, ასწლოვანი ხეებით, საერთო ფართობით 7 ჰექტრამდე.

## გალერეა

Egnate Ninoshvili House Museum Interior of old house.jpg|სახლის ინტერიერი
Egnate Ninoshvili House Museum Interior of Museum.jpg|მუზეუმის ინტერიერი

## ლიტერატურა
* ეგნატე ნინოშვილის სახლ-მუზეუმი, თბ. 1984 წ. 

## რესურსები ინტერნეტში
კატეგორია:ლანჩხუთის მუნიციპალიტეტის მუზეუმები
კატეგორია:კულტურული მემკვიდრეობის ძეგლები გურიის მხარეში
კატეგორია:სახლები საქართველოში
კატეგორია:1950 წელს დაარსებული მუზეუმები
ჯონ „ჯეკ“ ლენონი

**ჯონ „ჯეკ“ ლენონი** (; დ. 1855 — გ. 1921) — ინგლისელი მუსიკოსის, ჯგუფ The Beatles-ის წევრის ჯონ ლენონის პაპა (ლენონის მამის — ალფრედ ლენონის მამა).

ჯეკ ლენონი დაიბადა ირლანდიაში. მისი მშობლები იყვნენ ჯონი და ელიზაბეტი. შემდგომ მშობლებთან და ძმასთან ერთად საცხოვრებლად გადავიდა ამერიკაში. 1890-იან წლებში ის მუსიკალურ ჯგუფ „კენტუკი მინსტრელის“ () წევრი გახდა და მონაწილეობა მიიღო შეერთებულ შტატებში გამართულ ტურნეში, სადაც მას შესანიშნავი სოლისტის რეპუტაცია ჰქონდა. ამის შემდეგ ის საცხოვრებლად გადავიდა ლივერპულში (ინგლისი) და პირველი ცოლის სიკვდილის შემდეგ დაქორწინდა მერი „პოლი“ მაკგუირზე, რომელთანაც ეყოლა რვა შვილი.

## რესურსები ინტერნეტში
## სქოლიო
კატეგორია:დაბადებული 1855
კატეგორია:გარდაცვლილი 1921
კატეგორია:ჯონ ლენონი
თეოდორა (ტრაპიზონი)

**თეოდორა დიდი კომნენოსი** (;  დ. 1253-მდე,  ტრაპიზონი, ტრაპიზონის იმპერია — გ. 1285 წლის შემდეგ) — ტრაპიზონის იმპერიის მერვე იმპერატორი 1284–1285 წწ. კომნენოსების დინასტიის წარმომადგენელი. იმპერატორ მანუელ I-ისა და მისი მეორე ცოლის, ქართველი თავადის,რუსუდან ქართველის შვილი. ტრაპიზონის იმპერატორი გახდა ძმის, იოანე II-ის  წინააღმდეგ მოწყობილი ამბოხების შედეგად. 

1284 წელს, იოანეს ტრაპიზონში არყოფნის პერიოდში, თავისი ნათესავის, საქართველოს მეფე დავით VI ნარინის დახმარებით ხელში ჩაიგდო იმპერიის მართვის სადავეები, თუმცა მალევე 1285 წელს იოანე II დაბრუნნდა იმპერიაში და ხელისუფლება დაიბრუნა. 

მისი მმართველობა დაახლოებით ერთი წელი გრძელდებოდა,მაგრამ ამ პერიოდში მან მოასწრო და საკუთარი გამოსახულებით მონეტა გამოუშვა. სავარაუდოდ, დამხობის შემდეგ თეოდორა საეკლესიო ცხოვრებას შესდგომია. 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

## ლიტერატურა
* The Oxford Dictionary of Byzantium, Vol. 1, NY-Oxford, 1991 

კატეგორია:ტრაპიზონის იმპერატორები
ფრიდონ ხალვაში

**ფრიდონ იშილის ძე ხალვაში** (დ. 17 მაისი, 1925, გეგელიძეები, ქედის მუნიციპალიტეტი — გ. 8 ივლისი, 2010, გეგელიძეები, ქედის მუნიციპალიტეტი) — ქართველი პოეტი, პროზაიკოსი, შოთა რუსთაველის სახელობის პრემიის ლაურეატი (1979).

## ბიოგრაფია
ფრიდონ ხალვაში დაიბადა 1925 წლის 17 მაისს იშილ ხალვაშისა და აიშე გოგიტიძის ოჯახში.

1957 წელს დაამთავრა მოსკოვის მაქსიმ გორკის სახელობის ლიტერატურის ინსტიტუტთან არსებული უმაღლესი ლიტერატურის კურსები, ხოლო 1959 წელს ბათუმის პედაგოგიური ინსტიტუტი. სხვადასხვა დროს იყო საქართველოს მწერალთა კავშირის აჭარის ორგანიზაციის თავმჯდომარე, პარლამენტის წევრი. 1979 წლიდან იყო შოთა რუსთაველის სახელობის პრემიის ლაურეატი.

მისი პირველი ლექსი 1948 წელს, პოეტური კრებულ „გზის ქვეყანაში“ გამოქვეყნდა. ფრიდონ ხალვაში 50-მდე წიგნის ავტორია, რომელთა შორისაა: „ჭოროხის ხვაშიადი“, „საყვედური“, „გენაცვალე“, „ეს დღე“, „დარდი“, „ასი მზე დედის გულისა“.  1995-1999 წლებში იყო საქართველოს მე-4 მოწვევის პარლამენტის წევრი   პარტიული სიით, საარჩევნო ბლოკი „საქართველოს აღორძინება“. 

2010 წლის 17 მაისს თბილისში, შოთა რუსთაველის სახელობის სახელმწიფო  აკადემიურ დრამატულ თეატრში ფრიდონ ხალვაშის 85 წლის იუბილესადმი მიძღვნილი საღამო გაიმართა, სადაც ერთ-ერთი  ლექსის წაკითხვისას სახელოვანი პოეტი, მუხრან მაჭავარიანი გარდაიცვალა. ამის მერე ფრიდონ ხალვაში მძიმედ ავადმყოფობდა და გარდაიცვალა ამავე წლის 8 ივლისს, მშობლიურ სოფელ გეგელიძეებში. მეუღლე: თუნთულ მამუჭაძე-ხალვაშისა (1925). შვილები: მერი (1945), მზია (1947), ზაზა ხალვაში (1957).

## რესურსები ინტერნეტში 
*ფრიდონ ხალვაში — საქართველოს პარლამენტის ოფიციალური საიტი

 

კატეგორია:დაბადებული  17 მაისი
კატეგორია:დაბადებული 1925
კატეგორია:გარდაცვლილი 8 ივლისი
კატეგორია:გარდაცვლილი 2010
კატეგორია:ქართველი მწერლები
კატეგორია:ქართველი პოეტები
კატეგორია:თბილისის საპატიო მოქალაქეები (1999)
კატეგორია:საქართველოს IV მოწვევის პარლამენტის წევრები
ფრიდონ
კატეგორია:მწერლები ანბანის მიხედვით
ვინიალესის ხეობა

**ვინიალესის ხეობა** () — კარსტული ღრმული კუბაში. ხეობა მოიცავს 132 კმ² ტერიტორიას და მდებარეობს სიერა-დე-ლოს ორგანოსის ტერიტორიაზე, მხოლოდ მისი ჩრდილოეთ ნაწილია პინარ-დელ-რიოს პროვინციის ტერიტორიაზე.

ხეობის უკიდურეს დაბლობებზე გაშენებულია თამბაქო და სხვა კულტურები. ირგვლივ მდებარეობს არაერთი გამოქვაბული. ხეობაში კუნძულის მსგავსად აღმართულია ბევრი კლდე, რომლებსაც მოგოტას უწოდებენ. ვინიალესი მთავარი ღირსშესანიშნაობაა იმ ტურისტებისთვის, რომლებსაც კლდეზე ცოცვა იტაცებთ. 

ამ ხეობისათვის დამახასიათებელია არაერთი ენდემური ცხოველთა და მცენარეთა სახეობა.

## გალერეა
 
Image:VinalesCaves.jpg|
Image:PinarDelRioCuba2.jpg|
Image:Nebel im Valle des Vinales, Kuba.jpg|
Image:Szene im Valle des Vinales, Kuba.jpg|
Image:VinalesValleyCuba.jpg |
Image:PinarDelRioCuba.jpg|
ფაილი:Valle Viñales in Cuba.jpg|

## იხილეთ აგრეთვე
*ვინიალესი
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*UNESCO Viñales Valley webpage
*Main website for rock climbing in Cuba, especially Vinales. 

კატეგორია:მსოფლიო მემკვიდრეობის ძეგლები კუბაში
იოანე II (ტრაპიზონი)

**იოანე II დიდი კომნენოსი** (; დ.  1263, ტრაპიზონი, ტრაპიზონის იმპერია — გ. 16 აგვისტო, 1297, ლიმნია) — ტრაპიზონის იმპერიის  მეშვიდე იმპერატორი 1266–1280 წწ. კომნენოსების დინასტიის წარმომადგენელი. იმპერატორ მანუელ I-ისა და მისი მესამე ცოლის, ტრაპიზონელი აზნაურის, ირინა სირიკაინას უფროსი შვილი. 

## მმართველობა
იმპერატორის ტახტზე ავიდა მას შემდეგ, რაც გიორგი I ტყვედ ჩავარდა. 1267 წელს მოხდა პაპადოპულოსის აჯანყება, რომელიც იყო ტრაპიზონის იმპერიაში ბიზანტიური და ქართული პარტიების დაპირსპირების შედეგი. 1281 წელს დაპირისპირებაში გაიმარჯვა ქართულმა პარტიამ, მათ იოანე II დაატყვევეს კიდეც, თუმცა შემდეგ გაათავისუფლეს, მაგრამ ტრაპიზონში დარჩენის უფლება არ მისცეს. იოანე II ჩავიდა კონსტანტინოპოლში და ცოლად შეირთო ბიზანტიის იმპერატორ მიხეილ VIII-ის ასული ევდოკია, რომელთანაც ეყოლა ორი შვილი. ტრაპიზონის იმპერიაზე საქართველოს სამეფოს გავლენის აღდგენის მიზნით 1284 წელს დავით VI ნარინმა ილაშქრა ტრაპიზონში და ალყა შემოარტყა დედაქალაქს. ალყის წარუმატებლობის შემდეგ ქართველთა არმიამ დაიკავა იმპერიის რამდენიმე პროვინცია და იოანეს დას თეოდორას დაეხმარა ხელისუფლების ხელში ჩაგდებაში, თუმცა მალევე 1285 წელს იოანე II დაბრუნნდა იმპერიაში და ხელისუფლება დაიბრუნა. 

მისი მმართველობა აღინიშნა ტრაპიზონის იმპერიაზე ჰულაგუიანების გავლენის შესუსტებით. მისივე მეფობის დროს დაიპყრეს თურქ-სელჩუკებმა ხალიბია და გააპარტახეს იგი. 1291 წელს რომის პაპმა ნიკოლოზ IV-მ იოანეს დახმარება სთხოვა ახალ ჯვაროსნულ ლაშქრობაში, მაგრამ იმპერატორმა ეს თხოვნა უარყო. დაკრძალულია ხრისოკეფალოსის ეკლესიაში.

## ლიტერატურა
*
* The Oxford Dictionary of Byzantium, Vol. 1, NY-Oxford, 1991, 

## რესურსები ინტერნეტში
* Fondation for Medieval Genealogy : ტრაპიზონის იმპერატორები

## სქოლიო
კატეგორია:ტრაპიზონის იმპერატორები
კატეგორია:დაბადებული 1263
კატეგორია:გარდაცვლილი 16 აგვისტო
კატეგორია:გარდაცვლილი 1297
კატეგორია:XIII საუკუნის ადამიანები
Casio

**Casio Computer Co., Ltd.** ( Kashio Keisanki Kabushiki-gaisha) — ტრანსნაციონალური სამომხმარებლო ელექტრონიკის მწარმოებელი კომპანია. მთავარი ოფისი მდებარეობს ქალაქ ტოკიოს შიბუიას რაიონში, იაპონიაში. იგი ძირითადად დაკავებული არის კალკულატორების, აუდიო აპარატურის, ციფრულ კამერების, მუსიკალური ინსტრუმენტებისა და საათების წარმობით.

2015 წლის მონაცემებით, კომპანიის წლიური ბრუნვა შეადგენდა 338,4 მილიარდ იაპონურ იენას (2,836 მილიარდი აშშ დოლარი) და იმავე მონაცემებით, მსოფლოს მასშტაბით ემსახურებოდა 11 592 თანამშრომელი.

Casio დაარსდა 1946 წლის აპრილს, ინჟინერ-ტექნოლოგის, ტადაო კასიოს მიერ. 1957 წელს კომპანიამ შექმნა მსოფლიოში პირველი ელექტრონული კომპაქტური კალკულატორი. Casio იყო ადრეული ციფრული კამერების ერთ-ერთი წამყვანი ნოვატორი. 1980-1990-იან წლებში შექმნა რიგი ელექტრონული კლავიშებიანი საკრავი მუსიკოსებისთვის.

## გალერეა

File:CASIO electronic dictionary EV-SP3900.jpg|Casio EV-SP3900 ელექტრონული ლექსიკონი
File:QV-10.jpg|QV-10-ის ციფრული კამერა
File:Au W31CA CASIO gif-anime1.gif|Au W31CA-ის მობილური ტელეფონი
File:CASIO.jpg|Csio-ს კალკულატორის ძველი მოდელი
File:Casio-FA11.jpg|ჯიბის კომპიუტერი PB-770
File:Casio Sport outgear SGW-400HD-1BV.jpg| Casio Sport OutGear SGW-400HD-1BV
File:Casio F-91W 5051.jpg|ციფრული საათი Casio F-91W
File:Casio vl tone.jpg|Casio VL-1
File:Casio SK-1.jpg|Casio SK-1
File:Casiotone 201.jpg|Casiotone 201
File:Casio CZ-1.jpg|Casio CZ
File:Casio az1.jpg|AZ-1
File:Casio PG-380 synth guitar.jpg|PG-380
File:Casio CTK-496 keyboard.jpg|CTK-496
File:Casio Celviano AP620.jpg|Casio Celviano AP-620

## იხილეთ აგრეთვე
*Casio Loopy
*PV-1000

## რესურსები ინტერნეტში
* Casio Worldwide
* Casio International
* Casio Bangladesh 
* Casio G-Shock Special Site
* Casio Edifice Special Site

## სქოლიო
კატეგორია:იაპონიის კომპანიები
კატეგორია:ელექტრონიკის მწარმოებელი კომპანიები
კატეგორია:ტოკიოში დაარსებული კომპანიები
კატეგორია:იაპონური ბრენდები
კატეგორია:მობილური ტელეფონების მწარმოებელი კომპანიები
კატეგორია:1956 წელს დაარსებული კომპანიები
კატეგორია:1957 წელს დაარსებული კომპანიები
ფოთის საკათედრო ტაძარი

thumb|300px|ფოთის საკათედრო ტაძარი XX საუკუნის დასაწყისში
**ფოთის საკათედრო ტაძარს** საქართველოში ანალოგი არ გააჩნია არქიტექტურული სტილის მიხედვით, რომელიც ბიზანტიური სტილისაა. 
## ისტორია
*1895 წლის 17 ივნისს რუსეთის იმპერატორმა ქუთაისის სამხედრო გუბერნატორს ნება დართო, შექმნილიყო ფოთის საკათედრო ტაძრის მშენებლობის განსაკუთრებული კომიტეტი, რომლის ხელმძღვანელობა დაევალა ნიკო ნიკოლაძეს, რომელსაც განუზრახავს ქართული არქიტექტურული სტილის ტაძრის აგება, სათანადო პროექტიც შექმნილა, მაგრამ როგორც ირკვევა იგი რუსულმა მმართველობამ დაიწუნა, შემდგომ კი არქიტექტორების ზელენკოსა და მარფელდის მიერ შემუშავებულ იქნა ახალი პროექტი კონსტანტინეპოლში არსებული წმ. სოფიას ტაძრის მიხედვით. იგი წარმოადგენდა თითქმის მის ზუსტ ასლს, შემცირებული მასშტაბით. ტაძარი 2000 მლოცველზე იყო გათვალისწინებული. 
thumb|300px|ფოთის საკათედრო ტაძარი 2011 წელს
*1906 წლის 14 სექტემბერს, ჯვართამაღლების დღესასწაულზე, გურია-სამეგრელოს ეპისკოპოსმა გიორგიმ (ალადაშვილი) ტაძრის საძირკველი საზეიმო ვითარებაში აკურთხა. 
*1907 წლის 22 მაისს, ტაძრის გუმბათზე ჯვარი აღუმართავთ. მისი მშენებლობა მიმდინარეობდა რვა თვის განმავლობაში – საკათედრო ტაძარს სამი ტრაპეზი ჰქონია, კანკელის ხატების ავტორია რუსეთის საიმპერატორო აკადემიის მხატვარი დუმიტრაშკო, რომელიც დასრულებულია 1908 წელს. კანკელის ჩრდილოეთის მხარის ხატები შესრულებული იყო ბერძნულ-ბიზანტიურ, სამხრეთი –ქართულ-ბიზანტიურ, ხოლო საშუალო რუსულ-ბიზანტიურ სტილში. ამ ხატებს შორის ორი წმ. ნინოსი და წმ. მეფე დავით აღმაშენებლისა იყო. 1932 წელს ქალაქ ფოთის კომუნისტურმა ხელისუფლებამ საკათედრო ტაძრის თეატრად გადაკეთების გადაწყვეტილება მიიღო. დროთა განმავლობაში რამდენიმეჯერ მოხდა შენობის რეკონსტრუქცია რის შედეგადაც მისი იერსახე საკმაოდ შეილახა. დამოუკიდებლობის აღდგენის შემდეგ საქართველოს ეკლესიასა და თეატრის დასს შორის დავა დიდ ხანს გრძელდებოდა, საბოლოოდ კი ფოთის საკრებულოს გადაწყვეტილებით შენობა ეკლესიას გადასცეს. 
*2005 წლის ნოემბერში საქართველოს პრეზიდენტმა მიხეილ სააკაშვილმა ტაძრის გასაღები სრულიად საქართველოს კათოლიკოს-პატრიარქს ილია II-ს გადასცა. 
thumb|300px|ფოთის საკათედრო ტაძარი ამჟამად

## რესურსები ინტერნეტში
* ფოთის საკათედრო ტაძარი - არქიტექტურა

კატეგორია:სამეგრელო-ზემო სვანეთის მხარის ტაძრები
კატეგორია:ფოთის არქიტექტურა
კატეგორია:საქართველოს მართლმადიდებელი ეკლესიის საეპისკოპოსო კათედრები
In Concert with the London Symphony Orchestra

***In Concert with The London Symphony Orchestra*** (აგრეთვე ცნობილი როგორც *In Concert with The London Symphony Orchestra Conducted by Paul Mann*) — ინგლისური მძიმე როკ-ჯგუფ Deep Purple-ის საკონცერტო ალბომი და DVD, ჩაწერილი 1999 წლის 25 და 26 სექტემბერს, ლონდონის ალბერტ ჰოლში, ლონდონის სიმფონიური ორკესტრის მონაწილეობით. CD ვერსია გამოიცა 2000 წლის 8 თებერვალს, ხოლო DVD - იმავე წლის 25 ივლისს.

თავდაპირველად ამ კონცერტის ჩანაფიქრის ავტორი იყო ჯონ ლორდი, რომელსაც სურდა 1969 წლის ნოვატორული ალბომის *Concerto for Group and Orchestra* მასალის კვლავ შესრულება. ერთ-ერთი მოყვარულის დახმარებით, რომელიც მუსიკათმცოდნე და კომპოზიტორი იყო, მოხდა დაკარგული პარტიტურის აღდგენა. ჯონის იდეით, ჯგუფი უნდა გამოსულიყო კვლავ როიალ ალბერტ ჰოლში, ამჯერად - ლონდონის სიმფონიური ორკესტრის (და არა სამეფო ფილარმონიული ორკესტრის) თანხლებით. დირიჟორად აირჩიეს პოლ მენი (წინა იყო მალკოლმ არნოლდი).

კონცერტებზე შესრულდა ჯგუფის წევრების კარიერის სოლო-კომპოზიციები და Deep Purple-ის ცნობილი სიმღერები. მოწვეული სტუმრების სახით კონცერტებში მონაწილეობდნენ რონი ჯეიმზ დიო, სტივ მორსის საკუთარი ბენდი და სემ ბრაუნი. 2001 წელს მსგავსი კონცერტები გაიმართა ტოკიოში და შეტანილი იქნა ბოქს-სეტში  *The Soundboard Series*.

## სიმღერების სია
### ერთდისკიანი ვერსია
გამოიცა 1999 წელს.

#Concerto for Group and Orchestra, Mov. 1 – 17:03
#Concerto for Group and Orchestra, Mov. 2 – 19:43
#Concerto for Group and Orchestra, Mov. 3 – 13:28
#Wring That Neck – 4:38
#Pictures of Home – 9:56
#Smoke on the Water – 6:43

### DVD
#Pictured Within
#Wait a While
#Sitting in a Dream
#Love Is All
#Wring That Neck
#Concerto for Group and Orchestra, Movement I
#Concerto for Group and Orchestra, Movement II
#Concerto for Group and Orchestra, Movement III
#Ted the Mechanic
#Watching the Sky
#Sometimes I Feel Like Screaming
#Pictures of Home
#Smoke on the Water

## პერსონალი 
*იენ გილანი - ვოკალი
*ჯონ ლორდი - კლავიშებიანი საკრავები
*სტივ მორსი - გიტარები
*იენ პეისი - დასარტყმელი საკრავები
*როჯერ გლოვერი - ბას გიტარა
*რონი ჯეიმზ დიო - ვოკალი
*მილერ ანდერსონი - ვოკალი
*დეივ ლა რუ - ბასი
*პოლ მენი - დირიჟორი
*ვენ რომეინი - დასარტყმელი საკრავები
*უილ შეპლენი - ხმის ინჟინერი
*ალექს გუდისონი - ხმის ინჟინერი (დამხმარე)
*შოუნ დეფიო - ხმის მიქსი, ხმის ინჟინერი
*უილ შეპლენი - ხმის მიქსი
*ჯეკი ტერნერი, მარკო მილიარი - ხმის მიქსი
*Deep Purple - პროდიუსერები
*საიმონ კლარკი - ფლეიტა, ალტო და ბარიტონ საქსოფონი
*ტიმ სენდერსი - ტენორ და სოპრანო საქსოფონი
*ენი უაიტჰედი - ტრომბონი
*პოლ სპონგი, როდი ლორიმერი - საყვირი, ფლუგელჰორნი
*სემ ბრაუნი, პიტ ბრაუნი, მარგო ბიუქენენი, ეიჩ მაკ-რობი - ვოკალი
*მარიო არგანდონა - ვოკალი, პერკუსია
*ედი ჰარდინი - ფორტეპიანო
*გრემ პრესკეტი - ვიოლინო
**აგრეთვე: სტივ მორსის ბენდი და ლონდონის სიმფონიური ორკესტრი

## ჩარტები
## რესურსები ინტერნეტში
*Answers.com-ის სტატია

## სქოლიო 
კატეგორია:2000 წლის საკონცერტო ალბომები
კატეგორია:Deep Purple-ის ვიდეო ალბომები
კატეგორია:Deep Purple-ის საკონცერტო ალბომები
კატეგორია:2000 წლის ვიდეო ალბომები
კატეგორია:Eagle Rock Entertainment-ის საკონცერტო ალბომები
კატეგორია:Eagle Rock Entertainment-ის ვიდეო ალბომები
სარკაზმი

**სარკაზმი** — ინდივიდის ან ცხოვრების მანკიერი მხარეების, უარყოფითი საზოგადოებრივი მოვლენების ღვარძლიანი დაცინვა, მწვავე ირონია. მას გესლის გამომხატველ ირონიასაც უწოდებენ. სარკაზმი დაუნდობლად ააშკარავებს გულქვაობას, სიმახინჯეს, ბოროტებას, ფარისევლობას. კომიკური ნაწარმოების მსგავსად, აქაც კრიტიკა სიცილის საშუალებით გამოიხატება. სარკაზმი გავრცელებულია როგორც მხატვრულ ლიტერატურაში, ისე საორატორო ხელოვნებაშიც.

## იხილეთ აგრეთვე 
*ირონია
*ოქსიმორონი
*პარადოქსი

## რესურსები ინტერნეტში 
* BBC News Magazine - The rules of sarcasm

## სქოლიო 
კატეგორია:იუმორი
კატეგორია:რიტორიკა
კატეგორია:ირონია
ტონი აიომი

**ფრენსის ენთონი „ტონი“ აიომი** (, დ. 19 თებერვალი, 1948, ბირმინგემი, ინგლისი) — ინგლისელი გიტარისტი და სიმღერების ავტორი, უკეთ ცნობილი, როგორც მძიმე მეტალ ჯგუფ Black Sabbath-ის თანადამაარსებელი და მისი ერთადერთი მუდმივი წევრი სხვა წევრების ცვლილებების განმავლობაში.

აიომი ფართოდაა ცნობილი, როგორც ერთ-ერთი ყველაზე მნიშვნელოვანი და გავლენიანი გიტარისტი მძიმე მეტალში: Allmusic-ის მიხედვით, „აიომი ერთ-ერთია იმ მხოლოდ ორი გიტარისტთაგან (მეორეა ლედ ზეპელინის ჯიმი პეიჯი), რომელთაც შეუძლიათ განაცხადონ პრეტენზია მძიმე მეტალის პირველი გიგანტური რიფების ავტორობაზე.“ 2003 წელს აიომი შეტანილი იქნა 86-ე ადგილზე როლინგ სტოუნის სიაში „ყველა დროის ასი საუკეთესო გიტარისტი“,, ხოლო 2004 წელს - პირველ ადგილზე *Guitar World*'-ის სიაში „ყველა დროის ასი საუკეთესო მეტალ გიტარისტი“.

## დისკოგრაფია 
### სოლო
**Iommi* (2000)
**The 1996 DEP Sessions* (2004)
**Fused* (2005)

### Black Sabbath
### Heaven & Hell
**Live from Radio City Music Hall* (2007)
**The Devil You Know* (2009)
**Neon Nights: 30 Years of Heaven & Hell* (2010)

### სხვა შემსრულებლებთან
*სხვადასხვა შემსრულებელი – *მძიმე მეტალი* (1981)
*სხვადასხვა შემსრულებელი – *Rock Aid Armenia* (1989)
*Queen და სხვადასხვა შემსრულებელი – *ფრედი მერკურისადმი მიძღვნილი კონცერტი* (1992)
*Diamond Head – *Death and Progress* (1993)
*ოზი ოსბორნი – *Live & Loud* (1993)
*Cathedral – *The Carnival Bizarre* (1995)
*სხვადასხვა შემსრულებელი – *Twang! – A Tribute to Hank Marvin & The Shadows* (1996)
*ოზი ოსბორნი – *The Ozzman Cometh* (1997)
*Drain STH – *Freaks of Nature* (1999)
*Necromandus – *Orexis of Death* (1999, ჩაიწერა 1973 წელს)
*სხვადასხვა შემსრულებელი – *Party at the Palace: The Queen’s Concerts, Buckingham Palace* (2002)
*იენ გილანი – ''Gillan's Inn* (2006)
*იენ გილანი და ტონი აიომი (WhoCares) – *Ian Gillan & Tony Iommi: WhoCares* (2012)
*ჯეთრო ტალის გამოსვლა - *The Rolling Stones Rock and Roll Circus''

## რესურსები ინტერნეტში 
*ოფიციალური საიტი

## სქოლიო
კატეგორია:დაბადებული 1948
კატეგორია:Black Sabbath-ის წევრები
კატეგორია:ინგლისელი როკ-გიტარისტები
კატეგორია:დაბადებული 19 თებერვალი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ბლუზ-როკი

**ბლუზ-როკი** — მუსიკის ჰიბრიდული ჟანრი, რომელიც ახდენს ბლუზურ იმპროვიზაციას როკ-ენ-როლის სტილებში. ბლუზ-როკის ბირთვი იქმნება ელექტრული გიტარის, ბას-გიტარისა და დრამების საშუალებით, ამასთან ერთად, ელექტრულ გიტარას, ჩვეულებრივ, ელექტრო-მილაკების დახმარებით აძლიერებენ, რაც მას განსხვავებულ ხასიათს სძენს.

## ლიტერატურა
* Bane, Michael. ''White Boy Singin' the Blues*. Penguin, 1982. 270 p. A5, index. ISBN 0-14-006045-6
* Bob Brunning *Blues : The British Connection*. Foreword by Paul Jones. Blandford Press, 1986. 256 p., index. ISBN 0-7137-1836-6. Rev. & upd. ed. in 1995  as *Blues in Britain : The history, 1950s-90s* (other sub-title : *1950s to the Present''), 288 p. ISBN 0-7137-2457-9. Re-publ. w/ original title by Helter Skelter, 2002, 288 p. ISBN 1-900924-41-2

კატეგორია:როკ-მუსიკის ჟანრები